 UMnu. Arthur Mutambara Uphikisa Insinqumo Sokuthi UMnu. Welshman Ncube Akhokhele Elinye Lamacele EMDCNhlangula 13, 2012Umthethwandaba uthi uMnu. Welshman Ncube, nguye umkhokheli oqotho walelibandla, kodwa amagqwetha kaMnu. Mutambara athi umahluli uBharat Patel uphosisile kusinqumo asethule izolo ngoba akulandelwanga isisekelo salelibandla emhlanganweni lapho okwakhethwa khona uMnu. Ncube ukuthi akhokhele lelibandla.Omunye wabasekeli benhloko kahulumende uMnu. Arthur Mutambara ukhweze ngolweSithathu emthethwandaba weSupreme Court ugwalo lokuphikisa isinqumo esethulwe ngumthethwandaba waphezulu ngolweSibili sokuthi kayisuye okumele akhokhele ilinye lamacele eMDC.UMnu. Edwini Ndlovu, isiphathamandla secele le MDC elikhokhelwa nguMnu. Welshman Ncube utshele uSithandekile Mhlanga weStudio 7 ukuthi ibandla lakhe lizakuma ngesinqumo esethulwe ngumthethwandaba waphezulu ngelweSibili. 